Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL PRITARIMO NUTRAUKTI ŠIAULIŲ MIESTO SAVIVALDYBĖS IR UŽDAROSIOS AKCINĖS BENDROVĖS „LAUMŽIRGIAI“ 2020 M. RUGSĖJO 15 D. INVESTICIJŲ ŠIAULIŲ PRAMONINIO PARKO VALSTYBINĖS ŽEMĖS SKLYPE SUTARTĮ

NR. SŽ-1111

2025 m. d. Nr.

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, atsižvelgdama į Šiaulių miesto savivaldybės ir UAB „Laumžirgiai“ (toliau – Investuotojas) 2020 m. rugsėjo 15 d. investicijų Šiaulių pramoninio parko valstybinės žemės sklype sutartį Nr. SŽ-1111 (toliau – Investicijų sutartis), į 2025 m. sausio 10 d. Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo darbo grupės posėdžio protokolą Nr. VM-2 (registracija DVS „Avilys“) ir į 2024 m. gruodžio 20 d. Investuotojo prašymą Nr. G-10286 (registracija DVS „Avilys“) nutraukti Investicijų sutartį, Šiaulių miesto savivaldybės taryba nusprendžia:

1.	Pritarti, kad Investicijų sutartis būtų nutraukta abipusiu šalių susitarimu (toliau – Susitarimas) (pridedama) nuo 2025 m. kovo 1 d.

2.	Netaikyti Investicijų sutarties 15 punkte numatytos atsakomybės ir nereikalauti, kad Investuotojas sumokėtų valstybinės žemės nuomos mokestį (6 736,00 Eur) už valstybinės žemės sklypą adresu: Petro Motiekaičio g. 20, Šiauliai, už laikotarpį nuo Investicijų sutarties pasirašymo iki jos nutraukimo.

3.	Įgalioti Šiaulių miesto savivaldybės merą pasirašyti Susitarimą.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras